PMIndiaData/PMIndiaSum huggingface dataset:
প্ৰধানমন্ত্ৰীৰে ফোনযোগে বাৰ্তালাপ শ্ৰীলংকাৰ ৰাষ্ট্ৰপতি মৈত্ৰীপালা ছিৰিসেনাৰ

শ্ৰীলংকাৰ ৰাষ্ট্ৰপতি মৈত্ৰীপালা ছিৰিসেনাই আজি প্ৰধানমন্ত্ৰী শ্ৰী নৰেন্দ্ৰ মোদীৰ সৈতে ফোনযোগে বাৰ্তালাপ কৰে। শ্ৰীলংকাৰ ৰাষ্ট্ৰপতিগৰাকীয়ে দেশখনৰ এগৰাকী ৰাষ্ট্ৰপতি আৰু প্ৰাক্তন প্ৰতিৰক্ষা সচিবক হত্যাৰ সৈতে ভাৰত জড়িত বুলি সংবাদমাধ্যমত প্ৰকাশিত বাতৰিক পোনচাতেই প্ৰত্যাখান কৰে। তেওঁ উল্লেখ কৰে যে এই হানিকাৰক আৰু বিশ্বাসঘাটক বাতৰিবোৰ সমূলি ভিত্তিহীন আৰু মিচা আৰু এইবোৰে দুয়োগৰাকী নেতাৰ মাজত ভুল বুজাবুজি সৃষ্টি কৰাৰ লগতে চুবুৰীয়া ৰাষ্ট্ৰ দুখনৰ মাজৰ সৌহাদ্যপূৰ্ণ সম্পৰ্ক বিঘ্নিত কৰিব। শ্ৰীলংকাৰ ৰাষ্ট্ৰপতিয়ে বিষয়টোক লৈ ব্যক্তিগতভাৱে তাৎক্ষণিক পদক্ষেপ গ্ৰহণ কৰা আৰু শ্ৰীলংকাৰ চৰকাৰে ৰাজহুৱাভাৱে বাতৰিটো প্ৰত্যাখান কৰাৰ বাবে প্ৰধানমন্ত্ৰীয়ে তেওঁলোকৰ প্ৰশংসা কৰে। ৰাষ্ট্ৰপতি ছিৰিসেনা প্ৰসংগক্ৰমে আজি পুৱা শ্ৰীলংকাত থকা ভাৰতৰ উচ্চায়ুক্তৰ সৈতেও বৈঠকত মিলিত হোৱাৰ কথা দোঁহাৰে। প্ৰধানমন্ত্ৰীয়ে লগতে উল্লেখ কৰে যে তেওঁ প্ৰধানমন্ত্ৰী নৰেন্দ্ৰ মোদীক শ্ৰীলংকাৰ এগৰাকী প্ৰকৃত বন্ধুৰ লগতে ব্যক্তিগতভাৱে এগৰাকী ঘনিষ্ঠ বন্ধু বুলি জ্ঞান কৰে। ৰাষ্ট্ৰপতিগৰাকীয়ে লগতে কয় যে তেওঁ ভাৰত আৰু শ্ৰীলংকাৰ পাৰস্পৰিক লাভালাভজনিত সম্পৰ্কত অত্যন্ত গুৰুত্ব প্ৰদান কৰাৰ লগতে সেইবোৰ অধিক সুদৃঢ় কৰিবলৈ প্ৰধানমন্ত্ৰীৰ সৈতে কাম কৰি যাব। ভুৱা বাতৰিৰ প্ৰতি শ্ৰীলংকাৰ ৰাষ্ট্ৰপতি আৰু চৰকাৰে গ্ৰহণ কৰা ব্যৱস্থাৰ শলাগ লৈ প্ৰধানমন্ত্ৰীয়ে ভাৰতৰ ‘প্ৰতিবেশী প্ৰথম’ নীতিৰ কথা দোঁহৰাৰ লগতে ব্যক্তিগতভাৱে দুয়োখন দেশত সহযোগিতাৰে সামগ্ৰিক দিশৰ উন্নয়নত গুৰুত্ব আৰোপ কৰা কথা সদৰি কৰে।
ষ্টকহমত ভাৰতীয় সমুদায়ক সম্বোধন প্রধানমন্ত্রীৰ

প্রধানমন্ত্রী শ্রী নৰেন্দ্র মোদীয়ে আজি ষ্টকহমত বসবাস কৰা ভাৰতীয় সমুদায়কক উদ্দেশ্যি ভাষণ আগবঢ়ায়। এই উপলক্ষে প্ৰধানমন্ত্ৰী মোদীয়ে ছুইডেন চৰকাৰক, বিশেষকৈ ছুইডেনৰ সন্মানীয় ৰজাৰ লগতে প্রধানমন্ত্রী শ্ৰীযুত ষ্টিফেল লোফভেনক তেওঁক জনোৱা আদৰ-সম্ভাষণৰ বাবে অশেষ ধন্যবাদ জনায়। উল্লেখ্য যে অনুষ্ঠানত প্রধানমন্ত্রী শ্ৰীযুত ষ্টিফেন লোফভেনো উপস্থিত থাকে। প্ৰধানমন্ত্ৰী মোদীয়ে কয় যে এক বৃহৎ পৰিৱৰ্তনশীল প্রচেষ্টাৰ মাজেৰে ভাৰত বর্তমান আগুৱাই গৈছে। ‘সব কা সাথ, সব কা বিকাশ’ এই মন্ত্রক সাৰোগত কৰি বর্তমানৰ শাসনাধিষ্ঠ চৰকাৰ ক্ষমতালৈ আহিছে। ভাৰত চৰকাৰে বিগত চাৰি বছৰত এক উন্নত তথা অন্তর্ভুক্তিমূলক ভাৰত গঢ়াৰ লক্ষ্যৰে কাম কৰি আহিছে। প্রধানমন্ত্রীয়ে কয় যে আন্তঃৰাষ্ট্ৰীয় যোগ দিৱস উদযাপনৰ দৰে এক বিশেষ প্ৰচেষ্টাৰ জৰিয়তে ভাৰতে যাতে বৈশ্বিক দৃষ্টিভংগীৰ ক্ষেত্রত নেতৃত্ব দিব পাৰে, সেয়া নিশ্চিত কৰিবলৈ সর্বতোপ্ৰকাৰে যত্ন কৰা হৈছে। তাৰ পৰিপ্ৰেক্ষিততে বিশ্বৰ বিভিন্ন দেশে এতিয়া ভাৰতৰ প্ৰতি যথেষ্ট আত্মবিশ্বাসেৰে চাব লৈছে। এই প্রসংগত তেওঁ আন্তঃৰাষ্ট্ৰীয় ক্ষেত্রত ভাৰতৰ মানৱতাবাদী কাম, যেনে সাহায্য আৰু উদ্ধাৰকাৰ্যৰ ক্ষেত্ৰত লোৱা প্ৰচেষ্টা, আন্তঃৰাষ্ট্ৰীয় সৌৰ মৈত্ৰী গঠন আৰু এমটিচিআৰ, ৱাছেনাৰ ব্যৱস্থাপনা আৰু অষ্ট্ৰেলিয়া গোষ্ঠীত সদস্যপদ গ্ৰহণৰ দৰে দিশৰ কথা উল্লেখ কৰে। প্ৰধানমন্ত্ৰীয়ে কয় য়ে প্রযুক্তি ক্ষেত্রত, বিশেষকৈ মহাকাশ কার্যসূচীৰ ক্ষেত্রত ভাৰতৰ কাৰিকৰী দক্ষতাই আন্তঃৰাষ্ট্ৰীয় পর্যায়ৰ স্বীকৃতি লাভ কৰিছে। প্রধানমন্ত্রীয়ে কয় যে ডিজিটেল আন্তঃগাঁথনিৰ প্রসাৰৰ ফলস্বৰূপে চৰকাৰ আৰু নাগৰিকৰ মাজৰ সম্পৰ্ক অধিক গাঢ় হৈছে। আনফালে, প্রযুক্তিৰ প্রয়োগৰ জৰিয়তে স্বচ্ছতা আৰু দায়বদ্ধতা বৃদ্ধি পাইছে। সেয়েহে চৰকাৰৰ ওচৰত সহজেই পোৱাৰ বিষয়টোৱে এতিয়া কেৱল সুযোগেই নহয়, বৰঞ্চ সেয়া এক সহজ কাম হৈ পৰিছে। এই প্রসংগত অপ্রয়োজনীয় ফাইল বাতিলকৰণ, বাণিজ্যিক কাম-কাজক সহজ কৰি তোলা, জিএছটি কাৰ্যকৰীকৰণ, প্রত্যক্ষ লাভ হস্তান্তৰ আৰু ‘উজ্জ্বালা’ যোজনাৰ জৰিয়তে ৰন্ধন গেছৰ সুযোগ সম্প্রসাৰণৰ দৰে আঁচনিসমূহৰ কথাও তেওঁ উল্লেখ কৰে। প্ৰধানমন্ত্ৰীয়ে কয় যে ‘মুদ্রা’ যোজনাৰ জৰিয়তে উদ্যোগীসকলৰ বাবে নতুন নতুন সুযোগ-সুবিধাৰ সম্প্রসাৰণ ঘটিছে। এই আঁচনিৰ অধীনত সুফল ভোগ কৰা লোকৰ ৭৪ শতাংশই মহিলা। তেওঁ লগতে ‘অটল উদ্ভাৱনী অভিযান’, ‘দক্ষ ভাৰত’ আৰু ‘ষ্টার্ট আপ’ আঁচনি কথাও উল্লেখ কৰে। প্রধানমন্ত্রীয়ে উদ্ভাৱনী প্রচেষ্টাৰ প্রসাৰত ভাৰত যে আন্তঃৰাষ্ট্ৰীয় অংশীদাৰিত্ব গঢ়ি তোলাৰ দিশত জোৰ দিছে সেই কথাও উল্লেখ কৰে। তেওঁ কয় যে ইতিমধ্যে ছুইডেন আৰু ইজৰাইলৰ সৈতে উদ্ভাৱনী প্রচেষ্টা সম্পর্কীয় সহযোগিতা গঢ়ি উঠিছে। তদুপৰি, জীৱন ধাৰণৰ মানদণ্ডক অধিক সহজ কৰি তোলাৰ ওপৰতো চৰকাৰে বিশেষ জোৰ দিছে। ‘আয়ুষ্মান ভাৰত’ আঁচনিৰ কথা উল্লেখ কৰি তেওঁ কয় যে ই হৈছে বিশ্বৰ সৰ্ববৃহৎ স্বাস্থ্য সুবিধা আঁচনি। প্ৰধানমন্ত্ৰীয়ে কয় যে এই সকলো পদক্ষেপে কেন্দ্রীয় চৰকাৰৰ পৰিৱৰ্তনমুলক প্রচেষ্টাৰেই ইংগিত বহন কৰে। তেওঁ কয় যে ছুইডেন আৰু উত্তৰ ইউৰোপ তথা উত্তৰ আটলান্টিক দেশসমূহৰ সৈতে ভাৰতৰ অংশীদাৰিত্বমূলক সহযোগিতা এটি অতিশয় গুৰুত্বপূর্ণ বিষয়। তেওঁ কয় যে ছুইডেনৰ ভাৰতীয় বংশোদ্ভূত সমুদায়ে ইয়াত সমবেত হোৱাতো ভাৰতৰ প্রতি থকা আবেগকে সূচাইছে। তেওঁ কয় যে নিউ ইণ্ডিয়াৰ ধাৰণাই তেওঁলোকক বাণিজ্য, বিনিয়োগ আৰু নতুনত্ব উদ্ভাৱনৰ যথেষ্ট সুযোগ প্ৰদান কৰিছে।
এন চি চিৰ ৰেলীক উদ্দেশ্যি প্ৰধানমন্ত্ৰীৰ ভাষণ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি নতুন দিল্লীত এন চি চিৰ ৰেলীক উদ্দেশ্যি ভাষণ দিয়ে। তেওঁ কয় যে এন চি চিৰ প্ৰতিজন যুৱ কেডেটে ইয়ালৈ নিজৰ ব্যক্তিত্ব আৰু পৰিচয় লৈ আহিছে। কিন্তু এমাহৰ ভিতৰত তেওঁলোকৰ মাজত নতুন বন্ধুত্ব গঢ়ি উঠিব আৰু তেওঁলোকে ইজনে সিজনৰ পৰা বহু কথা শিকিব পাৰিব।এন চি চিৰ শিবিৰ সমূহে যুৱক-যুৱতীসকলক ভাৰতীয় সংস্কৃতিৰ বৈচিত্ৰৰ বিষয়ে জানিবলৈ সুবিধা দিয়ে। ইয়াৰ ফলত প্ৰতিজন যুৱক-যুৱতীয়ে দেশৰ বাবে ভাল কাম কৰিবলৈ উদ্বুদ্ধ হয়। প্ৰধানমন্ত্ৰীগৰাকীয়ে কয় যে এন চি চিৰ শিবিৰৰ পৰা পোৱা শিক্ষাই কেডেটসকলক জীৱনযুৰি সহায় কৰিব।তেওঁ কয় যে এন চি চি মানে কেৱল সমতা আৰু শৃংখলাৱদ্ধতাই নহয়, ই একতাৰো প্ৰতীক। এন চি চিৰ জৰিয়তে আমি দলসমূহক যুদ্ধকালীন গতিত কাম কৰিবলৈ শিক্ষা দিয়াৰ লগতে বেলেগকো অনুপ্ৰেৰণা যোগাওঁ। প্ৰধানমন্ত্ৰীগৰাকীয়ে কয় যে এন চি চিয়ে গৌৰৱোজ্জ্বল ৭০ টা দশক সম্পূৰ্ণ কৰিলে আৰু বহুলোকক যুদ্ধকালীন গতিত ভাল কাম কৰিবলৈ শিক্ষা দিলে।আজি আমি লাভ কৰা সফলতাক উদযাপন কৰাৰ লগতে অনাগত দিনত এন চি চিক অধিক ফলপ্ৰসূ কৰি তোলাৰ কথা চিন্তা কৰিব লাগে।তেওঁ সকলো অংশীদাৰকে অহা ৫ বছৰৰ ভিতৰত এন চি চিয়ে ৭৫ বছৰত ভৰি দিয়াৰ আগে আগে সকলো কৰ্ম-আঁচনি তৈয়াৰ কৰিবলৈ আহ্বান জনায়। শ্ৰী নৰেন্দ্ৰ মোদীয়ে কয় যে ভাৰতৰ যুৱপ্ৰজন্মই এতিয়া দুৰ্নীতিক গ্ৰহণ নকৰে। দুৰ্নীতি আৰু ক’লাধনৰ বিৰুদ্ধে যুদ্ধখন বন্ধ নহয়। ভাৰতৰ যুৱপ্ৰজন্মৰ ভৱিষ্যতৰ বাবেই এই যুঁজ চলি থাকিব। প্ৰধানমন্ত্ৰীগৰাকীয়ে সকলো কেডেটক ভীম এপৰ যোগেদি নগদবিহীন লেন-দেনৰ প্ৰচাৰ কৰিবলৈ আহ্বান জনোৱাৰ লগতে আনকো সেই কাম কৰিবলৈ উৎসাহিত কৰাৰ বাবে আহ্বান জনায়।তেওঁ কয় যে স্বচ্চতা আৰু শুদ্ধতাৰ বাবে এই পদক্ষেপ লোৱা হৈছে।ভাৰতৰ যুৱপ্ৰজন্মই মন কৰিলে কোনো কামেই নোহোৱাকৈ নাথাকে। প্ৰধানমন্ত্ৰীগৰাকীয়ে কয় যে আগতে মানুহে ধনী আৰু ক্ষমতাশালী সকলৰ একো নহয় বুলি ভৱিছিল, কিন্তু আজি পৰিস্থিতি সলনি হৈছে। মূখ্যমন্ত্ৰীও আজি দুৰ্নীতি কৰি জেইললৈ যাব লগা হৈছে। আধাৰৰ বিষয়ে তেওঁ কয় যে ই ভাৰতৰ উন্নয়নত শক্তিশালী ভূমিকা গ্ৰহণ কৰিছে।আগতে আনে ভোগ কৰা সুবিধাসমূহ এতিয়া প্ৰকৃত হিতাধিকাৰীয়ে লাভ কৰিব।
ভূটানৰ সৰ্বোচ্চ অসামৰিক সন্মানেৰে সন্মানীত কৰিলে প্ৰধানমন্ত্ৰ

ভূটানৰ মহামহিম ৰজা জিগমে খেশৰ নামগ্যাল ৱাংছুকে দেশৰ ৰাষ্ট্ৰীয় দিৱস উপলক্ষে প্ৰধানমন্ত্ৰী শ্ৰী নৰেন্দ্ৰ মোদীক দেশৰ সৰ্বোচ্চ অসামৰিক সন্মান ‘অৰ্ডাৰ অফ দ্য ড্ৰুক গ্যালপো’ৰে সন্মানীত কৰিছে৷ শ্ৰী মোদীয়ে এই উষ্ম ভাৱনাৰ বাবে ভূটানৰ মহামহিম ৰজাৰ প্ৰতি কৃতজ্ঞতা প্ৰকাশ কৰে৷ ভূটানৰ প্ৰধানমন্ত্ৰীৰ এক টুইটৰ প্ৰত্যুত্তৰত প্ৰধানমন্ত্ৰী শ্ৰী নৰেন্দ্ৰ মোদীয়ে এলানি টুইটযোগে কয়, “ধন্যবাদ, ল্যোনছেন @ভূটানৰ প্ৰধানমন্ত্ৰী! মই এই উষ্ম ভাৱনাৰ লগতে ভূটানৰ মহামহিম ৰজাৰ প্ৰতি কৃতজ্ঞতা প্ৰকাশ কৰিছো৷ ভূটানৰ মোৰ ভাই-ভনীসকলৰ বহুত মৰম পোৱাৰ মই সৌভাগ্য পালো আৰু মই ভূটানৰ ৰাষ্ট্ৰীয় দিৱসৰ শুভক্ষণত সকলোকে শুভকামনা জনাইছো৷ মই ভূটানৰ বহনক্ষম উন্নয়ন আৰ্হি আৰু তেওঁলোকৰ আধ্যাত্মিক জীৱনশৈলীৰ বাবে তেওঁলোকক প্ৰশংসা কৰিছো৷ ড্ৰুক গ্যালপো-মহামহিম ৰজাৰ ধাৰাবাহিক সফলতাই দেশখনৰ এক বিশেষ পৰিচয় দিছে আৰু চুবুৰীয়া দেশসমূহৰ মিত্ৰতাৰ সেই বিশেষ বন্ধুত্বত যথেষ্ট উদ্গনি যোগাইছে, কিয়নো এইবোৰৰ সৈতে আমাৰ দেশৰ সাদৃশ্য আছে৷ ভাৰতে ভূটানক আটাইতকৈ নিবিড় বন্ধু আৰু চুবুৰীয়া দেশ হিচাপে সদায় উদযাপন কৰি থাকিব আৰু ভূটানৰ বিকাশৰ যাত্ৰাত সম্ভাৱ্য সকলো ধৰণৰ সহযোগিতা আগবঢ়াই যাব৷”
দৰিদ্ৰৰ কল্যাণ আমাৰ সৰ্বোচ্চ অগ্ৰাধিকাৰ: প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে কয় যে দৰিদ্ৰ লোকসকলৰ কল্যাণ আমাৰ বাবে সৰ্বোচ্চ অগ্ৰাধিকাৰ। তেওঁ কয় যে কৰোনা মহামাৰীৰ সময়তো আমি ইয়াৰ বাবে সংকল্পবদ্ধ হৈ আছিলো। শ্ৰী মোদীয়ে লগতে কয়, প্ৰধানমন্ত্ৰী গৰীব কল্যাণ অন্ন যোজনাই দেশবাসীক আশ্বাস দিছে যে প্ৰতিটো অসুবিধাত চৰকাৰে তেওঁলোকৰ সৈতে থিয় থাকিব। প্ৰধানমন্ত্ৰীয়ে টুইট কৰে: “দৰিদ্ৰলোকৰ কল্যাণ আমাৰ সৰ্বোচ্চ অগ্ৰাধিকাৰ। আনকি কৰোনা মহামাৰীৰ সময়তো, আমি ইয়াৰ প্ৰতি প্ৰতিশ্ৰুতিবদ্ধ হৈ আছিলো। প্ৰধানমন্ত্ৰী গৰীব কল্যাণ অন্ন যোজনাই দেশবাসীক আশ্বাস দিছে যে চৰকাৰে প্ৰতিটো অসুবিধাত তেওঁলোকৰ কাষত থিয় দিছে। ”
ব্ৰাজিলিয়ান ফুটবল কিংবদন্তী পেলেৰ মৃত্যুত শোক প্ৰকাশ প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে ব্ৰাজিলৰ ফুটবল কিংবদন্তী পেলেৰ মৃত্যুত শোক প্ৰকাশ কৰিছে। প্ৰধানমন্ত্ৰীয়ে কয় যে পেলেৰ মৃত্যুৱে ক্ৰীড়া জগতত এক অপূৰণীয় শূন্যতাৰ সৃষ্টি কৰিছে। প্ৰধানমন্ত্ৰীয়ে টুইট কৰে; "পেলেৰ মৃত্যুৱে ক্ৰীড়া জগতত এক অপূৰণীয় শূন্যতাৰ সৃষ্টি কৰিছে। তেওঁ এগৰাকী গ্লোবেল ফুটবল ছুপাৰষ্টাৰ আছিল, যাৰ জনপ্ৰিয়তা আছিল অপৰিসীম। তেওঁৰ উৎকৃষ্ট ক্ৰীড়া প্ৰদৰ্শন আৰু সফলতাই অনাগত প্ৰজন্মক অনুপ্ৰাণিত কৰি থাকিব। তেওঁৰ পৰিয়াল আৰু অনুৰাগীসকলৰ প্ৰতি গভীৰ সমবেদনা। ঈশ্বৰে তেওঁৰ আত্মাক শান্তি দিয়ক। '
ৰাষ্ট্রপতিৰ জন্মদিন উপলক্ষে প্রধানমন্ত্রীৰ শুভেচ্ছ

ৰাষ্ট্রপতি শ্রী ৰামনাথ কোৱিন্দৰ জন্মদিন উপলক্ষে প্রধানমন্ত্রী শ্রী নৰেন্দ্র মোদীয়ে তেওঁক শুভেচ্ছা জনায়। টুইটাৰযোগে এক বার্তাত প্রধানমন্ত্রীয়ে কয়, “ৰাষ্ট্রপতিজীক জন্মদিনৰ শুভেচ্ছা জনাইছো। তেওঁৰ নিজৰ বিনয়ী স্বভাৱৰ বাবে সমগ্ৰ দেশবাসীৰ মাজত জনপ্ৰিয় হৈ পৰিছে৷ দৰিদ্র আৰু সমাজৰ প্রান্তীয় লোকসকলৰ সবলীকৰণৰ বাবে তেওঁৰ প্ৰচেষ্টা সমগ্ৰ দেশৰ বাবে নিদৰ্শন হৈ পৰিছে৷ মই তেওঁৰ সু-স্বাস্থ্য আৰু দীৰ্ঘায়ু কামনাৰে ভগৱানৰ ওচৰত প্রার্থনা জনাইছো৷”
সমৃদ্ধিৰ বাবে ইণ্ডো-পেচিফিক অৰ্থনৈতিক পৰিকাঠামো সন্দৰ্ভত বিবৃত

যোগান শৃংখলা: আমি আমাৰ যোগান শৃংখলাবোৰত স্বচ্ছতা, বৈচিত্ৰ্য, নিৰাপত্তা আৰু স্থিৰতা উন্নত কৰিবলৈ প্ৰতিশ্ৰুতিবদ্ধ যাতে সেইবোৰ অধিক স্থিতিস্থাপক আৰু সুসংহত হয়। আমি সংকট সঁহাৰি ব্যৱস্থাৰ সমন্বয় কৰিব বিচাৰো; ব্যৱসায়ৰ ধাৰাবাহিকতা ভালদৰে নিশ্চিত কৰাৰ বাবে ব্যাঘাতৰ প্ৰভাৱবোৰ ভালদৰে প্ৰস্তুত আৰু হ্ৰাস কৰিবলৈ সহযোগিতা সম্প্ৰসাৰিত কৰা; লজিষ্টিক দক্ষতা আৰু সমৰ্থন উন্নত কৰা; আৰু মুখ্য কেঁচা আৰু সংসাধিত সামগ্ৰী, অৰ্ধপৰিবাহী, গুৰুত্বপূৰ্ণ খনিজ, আৰু পৰিষ্কাৰ শক্তি প্ৰযুক্তিৰ প্ৰৱেশাধিকাৰ নিশ্চিত কৰিব। পৰিষ্কাৰ শক্তি, ডিকাৰ্বনাইজেছন আৰু আন্তঃগাঁথনি: আমাৰ পেৰিছ চুক্তিৰ লক্ষ্য আৰু আমাৰ জনসাধাৰণ আৰু শ্ৰমিকসকলৰ জীৱিকাৰ সহায়ৰ প্ৰচেষ্টাৰ সৈতে সংগতি ৰাখি, আমি আমাৰ অৰ্থনীতিক কাৰ্বনমুক্ত কৰিবলৈ আৰু জলবায়ুৰ প্ৰভাৱৰ প্ৰতি স্থিতিস্থাপকতা গঢ়ি তুলিবলৈ পৰিষ্কাৰ শক্তি প্ৰযুক্তিৰ বিকাশ আৰু প্ৰয়োগ ত্বৰান্বিত কৰাৰ পৰিকল্পনা কৰিছো। ইয়াৰ ভিতৰত আছে প্ৰযুক্তিৰ ক্ষেত্ৰত সহযোগিতা গভীৰ কৰা, বিত্ত সংগ্ৰহ কৰা, ৰেহাইমূলক বিত্ত সহ, আৰু বহনক্ষম আৰু দীৰ্ঘম্যাদী আন্তঃগাঁথনিৰ বিকাশত সহায় কৰি আৰু কাৰিকৰী সহায় প্ৰদান কৰি প্ৰতিযোগিতামূলকতা উন্নত কৰাৰ আৰু সংযোগ বৃদ্ধি কৰাৰ উপায় বিচৰা।
চফ্টবেংক কৰ্পৰেশ্যনৰ ব’ৰ্ড সঞ্চালক আৰু প্ৰতিষ্ঠাপক মাচায়োশী চোনৰে প্ৰধানমন্ত্ৰীৰ বৈঠক

প্ৰধানমন্ত্ৰী শ্ৰী নৰেন্দ্ৰ মোদীয়ে ২০২২ ৰ ২৩ মে’ত টকিঅ’ত চফ্টবেংক কৰ্পৰেশ্যনৰ ব’ৰ্ড সঞ্চালক আৰু প্ৰতিষ্ঠাপক মাচায়োশী চোনৰে মিলিত হয়। প্ৰধানমন্ত্ৰীয়ে ভাৰতৰ ষ্টাৰ্টআপ খণ্ডত চফ্টবেংকৰ ভূমিকাৰ শলাগ লয়। তেওঁলোকে ভাৰতৰ প্ৰযুক্তি, শক্তি আৰু বিত্ত আদি মূল ক্ষেত্ৰসমূহত চফ্টবেংকৰ ভৱিষ্যতে অংশগ্ৰহণ সম্পৰ্কে আলোচনা কৰে। তেওঁলোকে ভাৰতত ইজ অফ ডুয়িং বিজনেছক বাস্তৱায়িত কৰিবলৈ হাতত লোৱা বিভিন্ন সংস্কাৰ সম্পৰ্কে আলোচনা কৰে। চফ্টবেংকে ভাৰতত বিনিয়োগ বৃদ্ধি কৰিবপৰা সম্পৰ্কীয় নিৰ্দিষ্ট প্ৰস্তাৱসমূহ শ্বেয়াৰ কৰা হয়।
বিশ্বৰ বৃহত্তম খাদীৰ ৰাষ্ট্ৰীয় পতাকা প্ৰস্তুত কৰাৰ বাবে কেভিআইচিৰ প্রশংসা প্রধানমন্ত্রী

প্রধানমন্ত্রী শ্রী নৰেন্দ্র মোদীয়ে বিশ্বৰ বৃহত্তম খাদীৰ ৰাষ্ট্ৰীয় পতাকা প্ৰস্তুত কৰাৰ বাবে খাদী আৰু গ্রামোদ্যোগ আয়োগৰ প্রশংসা কৰে৷ মহাত্মা গান্ধীক শ্রদ্ধাঞ্জলি জনাই লাডাখৰ লেহত ২২৫ ফুট দীঘল আৰু ১৫০ ফুট উচ্চ ৰাষ্ট্ৰীয় পতাকা প্রদর্শন কৰা হৈছে। টুইটাৰযোগে প্ৰধানমন্ত্ৰীয়ে কয়, “বাপুৰ প্রতি শ্রদ্ধা নিবেদনৰ এয়া এক ব্যতিক্ৰমী পন্থা। বাপুৰ খাদীৰ প্রতি অনুৰাগ সর্বজনবিদিত। উৎসৱৰ এই বতৰত খাদীৰ পোচাক প্ৰস্তুত কৰা হস্তশিল্পক আপোনালোকৰ জীৱনৰ অংগ কৰি তোলক আৰু আত্মনির্ভৰ ভাৰত নিৰ্মাণৰ সংকল্পক দৃঢ় কৰক।”
প্ৰধানমন্ত্ৰীয়ে চৰ্দাৰ পেটেলৰ প্ৰতি তেওঁৰ পূণ্য তিথিত শ্ৰদ্ধাৰ্ঘ্য অৰ্পণ কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে চৰ্দাৰ পেটেলৰ প্ৰতি তেওঁৰ পূণ্য তিথিত শ্ৰদ্ধাৰ্ঘ্য অৰ্পণ কৰে আৰু ভাৰতবৰ্ষ প্ৰতি তেওঁৰ চিৰসেউজ অৱদানৰ কথা স্মৰণ কৰে। এটা টুইটত, প্ৰধানমন্ত্ৰীয়ে কয়; "মই চৰ্দাৰ পেটেলৰ প্ৰতি তেওঁৰ পূণ্য তিথিত শ্ৰদ্ধাৰ্ঘ্য অৰ্পণ কৰিছো আৰু ভাৰতৰ প্ৰতি, বিশেষকৈ আমাৰ দেশখনক একত্ৰিত কৰাত আৰু সৰ্ব-দিশৰ বিকাশক গতি দিয়াত তেওঁৰ চিৰসেউজ অৱদানৰ কথা স্মৰণ কৰিছো।"
প্রধানমন্ত্রীয়ে ৰাষ্ট্ৰীয় ক্ৰীড়া দিৱসত খেলুৱৈসকলক অভিনন্দন জনা

প্ৰধানমন্ত্ৰী শ্ৰী নৰেন্দ্ৰ মোদীয়ে ৰাষ্ট্ৰীয় ক্ৰীড়া দিৱসত খেলুৱৈসকলক অভিনন্দন জনাইছে। প্ৰধানমন্ত্ৰীয়ে মহান ভাৰতীয় হকি খেলুৱৈ মেজৰ ধ্যানচন্দক তেওঁৰ জয়ন্তীত শ্ৰদ্ধাঞ্জলিও অৰ্পণ কৰে। প্ৰধানমন্ত্ৰীয়ে এটা টুইটত কৈছে; "ৰাষ্ট্ৰীয় ক্ৰীড়া দিৱসৰ অভিনন্দন আৰু মেজৰ ধ্যানচন্দ জীক তেওঁৰ জয়ন্তীত শ্ৰদ্ধাঞ্জলি। এই বছৰটো ক্ৰীড়াৰ বাবে বহুত ভাল। কামনা কৰিছো যে এই অৱস্থা অব্যাহত থাকক। ক্ৰীড়াই সমগ্ৰ ভাৰতত জনপ্ৰিয়তা অৰ্জন কৰিছে।"
প্ৰধানমন্ত্ৰীয়ে ১৬ ডিচেম্বৰত ৰাষ্ট্ৰীয় যুদ্ধ স্মাৰকত স্বৰ্ণবিজয় মিছিলৰ শ্ৰদ্ধাঞ্জলি আৰু অভ্যৰ্থনা অনুষ্ঠানত অংশগ্ৰহণ কৰি

প্ৰধানমন্ত্ৰী শ্ৰী নৰেন্দ্ৰ মোদীয়ে ২০২১ চনৰ ১৬ ডিচেম্বৰৰ পুৱা প্ৰায় ১০:৩০ বজাত ৰাষ্ট্ৰীয় যুদ্ধ স্মাৰকত সোণালী বিজয় মশালৰ শ্ৰদ্ধাঞ্জলি আৰু অভ্যৰ্থনা অনুষ্ঠানত অংশগ্ৰহণ কৰিব। ১৯৭১ চনৰ যুদ্ধত ভাৰতৰ বিজয় আৰু বাংলাদেশ গঠনৰ ৫০ তম বাৰ্ষিকী উপলক্ষে সোণালী বিজয় বৰ্ষ উদযাপনৰ অংশ হিচাপে যোৱা বছৰৰ ১৬ ডিচেম্বৰত প্ৰধানমন্ত্ৰীয়ে ৰাষ্ট্ৰীয় যুদ্ধ স্মাৰকত চিৰন্তন শিখাৰে সোণালী বিজয় মিছিল জ্বলাইছিল। তেওঁলোকে চাৰিটা মিছিলো জ্বলাইছিল যিবোৰ বিভিন্ন দিশত যাব লগা হৈছিল। তেতিয়াৰ পৰা, এই চাৰিটা মশাল চিয়াচেন, কন্যাকুমাৰী, আন্দামান আৰু নিকোবৰ দ্বীপপুঞ্জ, লংগেৱালা, কচ্ছৰ ৰণ, আগৰতলা আদিকে ধৰি দেশৰ দৈৰ্ঘ্য আৰু প্ৰস্থত বিয়পি পৰিছে। মুখ্য যুদ্ধ ক্ষেত্ৰ আৰু বীৰত্ব বঁটা বিজয়ী আৰু ১৯৭১ চনৰ যুদ্ধৰ প্ৰাক্তন সকলৰ ঘৰলৈ ও লোৱা হৈছিল অগ্নি মশাল। ২০২১ চনৰ ১৬ ডিচেম্বৰত শ্ৰদ্ধাঞ্জলি অনুষ্ঠানত এই চাৰিটা মিছিল ৰাষ্ট্ৰীয় যুদ্ধ স্মাৰকত প্ৰধানমন্ত্ৰীয়ে চিৰন্তন শিখাৰে একত্ৰিত কৰিব।
প্ৰাক্তন প্ৰধানমন্ত্ৰী ড০ মনমোহন সিঙৰ জন্মদিন উপলক্ষে প্ৰধানমন্ত্ৰী মোদীৰ শুভেচ্ছা

প্ৰধানমন্ত্ৰী শ্ৰী নৰেন্দ্ৰ মোদীয়ে আজি প্ৰাক্তন প্ৰধানমন্ত্ৰী ড০ মনমোহন সিঙৰ জন্মদিন উপলক্ষে তেওঁক শুভেচ্ছা জনায়। এক বাৰ্তাত প্ৰধানমন্ত্ৰীয়ে কয়, “আমাৰ প্ৰাক্তন প্ৰধানমন্ত্ৰী ড০ মনমোহন সিঙলৈ জন্মদিন অলেখ শুভকামনা জনাইছোঁ। তেওঁৰ দীৰ্ঘায়ুৰ লগতে সু-স্বাস্থ্যৰ কামনা কৰিলোঁ।
বিলাসপুৰত নতুন এইম্‌ছ স্থাপনত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত কেন্দ্ৰীয় কেবিনেট বৈঠকত প্ৰধানমন্ত্ৰী স্বাস্থ্য সুৰক্ষা যোজনা(PMSSY)ৰ অধীনত বিলাসপুৰ(হিমাচলপ্ৰদেশ) নতুন এইম্‌ছ স্থাপনত কেবিনেটে অনুমোদন জনায়। এই প্ৰকল্পৰ বাবে সৰ্বমুঠ ১,৩৫১ কোটি টকা ব্যয় ধাৰ্য কৰা হৈছে। মুল বৈশিষ্ট্যসমূহঃ ১২ মাহ প্রাক্‌-নির্মাণ পর্যায়ৰ কাম, ৩০ মাহ নির্মাণ কাৰ্য আৰু শুভাৰম্ভৰ বাবে ৬ মাহ সময়কে ধৰি মুঠ ৪৮ মাহৰ ভিতৰত এইম্‌ছ নিৰ্মাণৰ কাম সম্পূর্ণ কৰা হ’ব। এই প্ৰতিষ্ঠানত ৭৫০খন বিছনাযুক্ত এখন হস্পিটেল আৰু ট্ৰ’মা কেন্দ্ৰৰ সুবিধা থাকিব। ইয়াত প্রতি বছৰে ১০০ গৰাকী এমবিবিএছ ছাত্র-ছাত্রীয়ে অধ্যয়ণ কৰিব পৰা এখন মেডিকেল কলেজো থাকিব। ইয়াত প্রতি বছৰে ৬০ গৰাকী বি.এছচি(নাৰ্চিং) ছাত্ৰ-ছাত্ৰীয়ে অধ্যয়ণ কৰিব পৰা এখন নাৰ্চিং কলেজো থাকিব। নতুন দিল্লীৰ এইম্‌চৰ দৰে এই প্রতিষ্ঠানতো শিক্ষক, চিকিৎসক আৰু ছাত্র-ছাত্রীসকলৰ বাবে থকাৰ ব্যৱস্থা থাকিব, যাৰ বাবে এটি আবাসিক চৌহদৰ লগতে অন্যান্য সুযোগ-সুবিধাও থাকিব। এই হস্পিটেলত ১৫টা অপাৰেশন থিয়েটাৰসহ ২০টাকৈ স্পেছিয়েলিটি আৰু ছুপাৰ স্পেছিয়েলিটি বিভাগ থাকিব। পৰম্পৰাগত পদ্ধতিৰ ঔষধেৰে চিকিৎসাৰ সুবিধাৰ্থে ইয়াত ৩০খন বিছনাযুক্ত এটা আয়ুস বিভাগো থাকিব। প্ৰভাৱঃ নতুনকৈ স্থাপন হ’বলগীয়া এই এইম্‌চৰ জৰিয়তে জনসাধাৰণক ছুপাৰস্পেচিয়েলিটি স্বাস্থ্য সেৱা আগবঢ়োৱাৰ লগতে ৰাষ্ট্ৰীয় স্বাস্থ্য অভিযান(NHM)ৰ অধীনত অঞ্চলটোৰ প্ৰাথমিক আৰু উচ্চ পৰ্যায়ৰ প্ৰতিষ্ঠানত সেৱা আগবঢ়াব পৰাকৈ চিকিৎসক তথা স্বাস্থ্য কৰ্মী গঢ় দিয়াৰ দৰে দুটা কাম সমাধা হ’ব। পটভূমিঃ প্রধানমন্ত্রী স্বাস্থ্য সুৰক্ষা যোজনাৰ অধীনত ইতিমধ্যে ভুৱনেশ্বৰ, ভূপাল, ৰায়পুৰ, যোধপুৰ, ঋষিকেশ আৰু পাটনাত এইম্‌চ নিৰ্মাণ কাম চলি থকাৰ লগতে ৰায়বেৰেইলীত এইম্‌চ নির্মাণৰো অগ্ৰগতি লাভ কৰিছে। তদুপৰি, ২০১৫ চনত মহাৰাষ্ট্রৰ নাগপুৰ, পশ্চিমবংগৰ কল্যাণী আৰু অন্ধ্রপ্রদেশৰ গুন্টুৰৰ মংগলাগিৰিত এখনকৈ এইম্‌চ স্থাপনত অনুমোদন কৰা হৈছে। ২০১৬ত ভাটিণ্ডা আৰু গোৰখপুৰত দুখন আৰু অসমৰ কামৰূপত এখন এইম্‌চ স্থাপনৰ প্রস্তাৱত অনুমোদন দিয়া হৈছে।
ইটালীৰ সাধাৰণ নিৰ্বাচনত ফ্ৰাটেলি ডি’ইটালিয়াক বিজয়ৰ দিশে আগুৱাই নিয়াৰ বাবে জিঅৰ্জিয়া মেলোনিক অভিনন্দন প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে ইটালীৰ সাধাৰণ নিৰ্বাচনত তেওঁৰ দল ফ্ৰাটেলি ডি’ইটালিয়াৰ বিজয়ৰ বাবে জিঅৰ্জিয়া মেলোনিক অভিনন্দন জ্ঞাপন কৰে। প্ৰধানমন্ত্ৰীয়ে টুইট কৰে; “ইটালীৰ সাধাৰণ নিৰ্বাচনত তেওঁৰ দল@FratellidItalia বিজয়ৰ দিশে আগুৱাই নিয়াৰ বাবে @GiorgiaMeloni অভিনন্দন। আমি আমাৰ সম্পৰ্ক শক্তিশালী কৰিবলৈ একেলগে কাম কৰাৰ বাবে আশাবাদী।” “
ইণ্ডিয়ান পোষ্ট দেনা বেংক স্থাপনৰ বাবে সংশোধিত আনুমানিক ব্যয়ত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত ইণ্ডিয়া পোষ্ট পেমেণ্টত বেংক(আইপিপিবি) স্থাপনৰ বাবে সংশোধিত প্ৰকল্প ব্যয় ৮০০ কোটিৰ পৰা ১,৪৩৫ কোটিলৈ বৃদ্ধি কৰাৰ ক্ষেত্ৰত অনুমোদন জনায়। অতিৰিক্ত সংশোধিত আনুমানিক ব্যয় ৬৩৫ কোটি টকাৰ ৪০০ কোটি টকা প্ৰযুক্তি ব্যয় আৰু ২৩৫ কোটি মানৱ সম্পদৰ নামত ব্যয় কৰা হ’ব। উল্লেখ্য যে ২০১৮ৰ ১ ছেপ্তেম্বৰৰ পৰা দেশত আইপিপিবিৰ সেৱা ৬৫০টা আইপিপিবি শাখা আৰু ৩২৫০ আহৰণ কেন্দ্ৰত আৰু ডিচেম্বৰ মাহৰ ভিতৰত ১.৫৫ লাখ ডাকঘৰ (আহৰণ কেন্দ্ৰ)ৰ সকলোতে এই সেৱা উপলব্ধ হ’ব। এই প্ৰকল্পই বেংকিং দক্ষতা থকা দেশৰ প্ৰায় ৩,৫০০ লোকে নতুন সংস্থাপনৰ সূযোগ প্ৰদান কৰাৰ উপৰি দেশজুৰি বিত্তীয় স্বাক্ষৰ লোকৰো উপাৰ্জনৰ পথ প্ৰশস্ত কৰিব। এই প্ৰকল্পৰ উদ্দেশ্য হৈছে দেশৰ সাধাৰণ লোকসকলৰ বাবে সৰ্বাধিক সুলভ, সহজলভ্য আৰু বিশ্বাসযোগ্য বেংক প্ৰতিষ্ঠা কৰা; বেংকৰ সৈতে জড়িত নথকা লোকসকলক সকলো অসুবিধা দূৰ কৰি বিত্তীয় অন্তৰ্ভূক্তিত নেতৃত্ব প্ৰদান কৰা আৰু ঘৰৰ সন্মুখতে বেংকৰ সুবিধা প্ৰদান কৰি বেংকৰ লগত জড়িত লোকসকলৰ সূযোগ ব্যয় হ্ৰাস কৰা। এই প্ৰকল্প চৰকাৰৰ ‘সীমিত নগদ ধন’ অৰ্থনীতি দৃষ্টিভংগীৰ পৰিপূৰক আৰু একে সময়কে ই অৰ্থনৈতিক বিকাশ আৰু বিত্তীয় অন্তৰ্ভূক্তিতো উদ্গনি যোগাব। আইপিপিবিৰ বলিষ্ঠ আইটি আর্কিটেকচাৰক বেংকৰ গ্রেডৰ কর্মক্ষমতা, জালিয়াতি আৰু ক্ষতিশংকা সমস্যা সমাধানৰ মান বিবেচনা কৰাৰ লগতে দেনা আৰু বেংকিং ডোমেনৰ ক্ষেত্ৰত সেইবোৰৰ উন্নত অনুশীলন সম্ভৱ হোৱাকৈ প্ৰস্তুত কৰা হৈছে। আইপিপিবি সেৱাঃ আইপিপিবিয়ে ইয়াৰ কৰ্মচাৰী/অন্তিমগৰাকী অভিকৰ্তাক ডাক বিভাগে প্ৰদান কৰা সু-সজ্জিত তথ্য প্ৰযুক্তিৰ দ্বাৰা দেনা/বিত্তীয় সেৱা আগবঢ়াব, যাৰ দ্বাৰা বিত্তীয় সেৱাৰ অগ্ৰদূত হিচাপে সেৱা আগবঢ়াব। আইপিপিবিয়ে ইয়াৰ কৰ্মচাৰী/অন্তিমগৰাকী অভিকৰ্তাক(ডাকঘৰৰ কৰ্মচাৰী আৰু গ্ৰামীণ ডাক সেৱকক) তেওঁলোকৰ একাউণ্টত পোনে-পোনে ইনচেনটিভ/কমিচন প্ৰদান কৰিব। আইপিপিবিয়ে ডাক বিভাগক প্ৰদান কৰা কমিচনৰ এটা অংশ ডাকঘৰৰ সুবিধা বৃদ্ধিত ব্যৱহাৰ কৰিব।
শ্ৰীমতী ছোনিয়া গান্ধীৰ মাতৃৰ মৃত্যুত শোক প্ৰকাশ প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে শ্ৰীমতী ছোনিয়া গান্ধীৰ মাতৃ শ্ৰীমতী পাওলা মাইনোৰ মৃত্যুত শোক প্ৰকাশ কৰিছে। প্ৰধানমন্ত্ৰীয়ে টুইট কৰে: “ছোনিয়া গান্ধীজীৰ মাতৃ পাওলা মাইনোৰ মৃত্যুত মোৰ সমবেদনা। ঈশ্বৰে তেওঁৰ আত্মাক শান্তি দিয়ক। এই দুখৰ সময়ত, মোৰ সমবেদনা গোটেই পৰিয়ালটোৰ সৈতে আছে।
স্বাস্থ্যক্ষেত্ৰত ভাৰত আৰু মৰক্কোৰ মাজত বুজাবুজিৰ চূক্তি কৰাৰ প্ৰস্তাৱত কেবিনেটৰ অনুমোদন

প্ৰধান মন্ত্ৰী শ্ৰী নৰেন্দ্ৰ মেদীৰ পৌৰোহিত্বত অনুষ্ঠিত কেন্দ্ৰীয় কেবিনেটৰ বৈঠকত স্বাস্থ্যক্ষেত্ৰত ভাৰত আৰু মৰক্কোৰ মাজত বুজাবুজিৰ চূক্তি কৰাৰ প্ৰস্তাৱত অনুমোদন জনোৱা হয়। বুজাবুজিৰ চূক্তিয়ে সামৰি লোৱা বিভিন্ন দিশসমূহঃ ১. কেন্সাৰ আৰু শিশুৰ হৃদৰোগকে ধৰি অসংক্ৰামক ৰোগ ২. ড্ৰাগছ নিয়ন্ত্ৰণ আৰু ফাৰ্মাচিটিকেলৰ মান নিৰূপণ ৩. সংক্ৰামক ৰোগ ৪. প্ৰসূতি আৰু সদ্যজাত শিশুৰ স্বাস্থ্য ৫. চিকিৎসালয়ৰ মাজত সহযোগিতা আৰু উন্নত ব্যৱস্থাৰ আদান-প্ৰদান ৬. চিকিৎসালয় তথা স্বাস্থ্যসেৱাৰ পৰিচালনাৰ ক্ষেত্ৰত প্ৰশিক্ষণৰ ব্যৱস্থা ৭. পাৰস্পৰিকভাৱে সিদ্ধান্ত কৰা কোনো বিষয়ত সহযোগিতা ভৱিষ্যতে এই বুজাবুজিৰ চূক্তি ৰূপায়ণৰ বাবে আৰু বিতং সহযোগিতাৰ বাবে এটা কৰ্মীগোট গঠন কৰা হ’ব।
ইউক্ৰেইনৰ ৰাষ্ট্ৰপতি ভ’ল’ডিমিৰ জেলেনস্কীৰ সৈতে বাৰ্তালাপ প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে আজি ইউক্ৰেইনৰ ৰাষ্ট্ৰপতি ভ’ল’ডিমিৰ জেলেনস্কীৰ সৈতে কথা বাৰ্তালাপ কৰে। ইউক্ৰেইন আৰু ৰাছিয়াৰ মাজৰ সংঘৰ্ষৰ পৰিস্থিতি আৰু অব্যাহত থকা আলোচনা সন্দৰ্ভত প্ৰধানমন্ত্ৰী মোদীক বিতংভাৱে অৱগত কৰে ৰাষ্ট্ৰপতি জেলেনস্কীয়ে। প্ৰধানমন্ত্ৰীয়ে অব্যাহত থকা সংঘৰ্ষ আৰু ইয়াৰ ফলত হোৱা মানৱীয় সংকটক লৈ গভীৰ উদ্বেগ প্ৰকাশ কৰে। প্ৰধানমন্ত্ৰীয়ে তাৎক্ষণিকভাৱে হিংসা বন্ধ কৰিবলৈ আহ্বান জনায় আৰু কয় যে ভাৰতে সদায়ে সমস্যাসমূহৰ শান্তিপূৰ্ণ সমাধান আৰু দুয়োপক্ষৰ মাজত পোনপটীয়া আলোচনাৰ সমৰ্থন কৰি আহিছে। প্ৰধানমন্ত্ৰীয়ে ইউক্ৰেইনৰ পৰা ২০,০০০তকৈও অধিক ভাৰতীয় নাগৰিকক দেশলৈ ওভতাই অনাৰ ক্ষেত্ৰত কৰা সহায়ৰ বাবে ইউক্ৰেইনৰ কৰ্তৃপক্ষক ধন্যবাদ জ্ঞাপন কৰে। তেওঁ এতিয়াও ইউক্ৰেইনত থকা ভাৰতীয় শিক্ষাৰ্থীসকলৰ সুৰক্ষা আৰু নিৰাপত্তাৰ বিষয়ক লৈ গভীৰ উদ্বেগ প্ৰকাশ কৰে। প্ৰধানমন্ত্ৰীয়ে তেওঁলোকৰ দ্ৰুত আৰু সুৰক্ষিত স্থানান্তৰৰ প্ৰয়োজনীয়তাৰ ওপৰত গুৰুত্ব আৰোপ কৰে।
বিশ্ব বক্সিং চেম্পিয়নশ্বিপৰ বিজয়ী মহিলা বক্সাৰসকলক সাক্ষাৎ প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে আজি বিশ্ব বক্সিং চেম্পিয়নশ্বিপৰ বিজয়ী মহিলা বক্সাৰ নিখাত জাৰিন, মনীষা মৌন আৰু পাৰবীন হুডাক সাক্ষাৎ কৰে। এক টুইটযোগে প্ৰধানমন্ত্ৰীয়ে কয়: "মহিলা বিশ্ব বক্সিং চেম্পিয়নশ্বিপত ভাৰতক গৌৰৱান্বিত কৰা বক্সাৰ @nikhat_zareen, @BoxerMoun আৰু পাৰবীন হুডাক লগ পাই আনন্দিত হৈছোঁ। আমি তেওঁলোকৰ ক্ৰীড়াৰ প্ৰতি অনুৰাগ আৰু ইয়াৰ উৰ্দ্ধৰ জীৱন সন্দৰ্ভত এক উৎকৃষ্ট বাৰ্তালাপত মিলিত হৈছিলোঁ। তেওঁলোকৰ ভৱিষ্যতৰ প্ৰচেষ্টাৰ বাবে শুভকামনা জনাইছোঁ।"
প্ৰধানমন্ত্ৰীয়ে নতুন দিল্লীস্থিত তেওঁৰ বাসগৃহত এটা শিখ প্ৰতিনিধি দলক সাক্ষাৎ কৰি

প্ৰধানমন্ত্ৰী শ্ৰী নৰেন্দ্ৰ মোদীয়ে নতুন দিল্লীত থকা তেওঁৰ বাসগৃহত এক শিখ প্ৰতিনিধি দলক আমন্ত্ৰণ জনাইছে। তেওঁ আজি সন্ধিয়া প্ৰায় ০৫:৩০বজাত সমবেত লোকসকলক সম্বোধন কৰিব। এক টুইটযোগে প্ৰধানমন্ত্ৰীয়ে কয়; "আজি সন্ধিয়া মই মোৰ বাসগৃহত এটা শিখ প্ৰতিনিধি দলক আমন্ত্ৰণ জনাইছো। প্ৰতিনিধি দলটোত সমাজৰ বিভিন্ন ক্ষেত্ৰৰ লোক অন্তৰ্ভুক্ত হৈ আছে। মই সন্ধিয়া প্ৰায় ৫:৩০ বজাত সমবেত লোকসকলক সম্বোধন কৰিম।"
ভাৰত আৰু ম্যানমাৰৰ মাজত সীমা সম্বন্ধীয় চুক্তি স্বাক্ষৰত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত ভাৰত আৰু ম্যানমাৰৰ মাজত সীমা সম্বন্ধীয় প্ৰস্তাৱিত চুক্তি স্বাক্ষৰৰ বাবে অনুমোদন জনোৱা হয়। এই চুক্তিয়ে দুয়োখন দেশৰ সীমান্তৱৰ্তী অঞ্চলত অস্থায়ীভাৱে বসবাস কৰা লোকসকলৰ পূৰ্বৰ বিনামুলীয়া মুক্ত চাল-চলন ব্যৱস্থা আৰু সংহতি বৰ্তাই ৰখাৰ সুবিধা প্ৰদান কৰিব। এই চুক্তিয়ে লগতে এই লোকসকলক বৈধ পাৰপত্ৰ আৰু ভিছাৰ ভিত্তিত চলাচল কৰাৰ সুবিধা প্ৰদান কৰিব, যিটোৱে দুয়োখন দেশৰ মাজত অৰ্থনৈতিক আৰু সামাজিক সম্পৰ্ক উন্নত কৰিব। এই চুক্তিখন ভাৰত-ম্যানমাৰ সীমান্তৱৰ্তী লোকসকলৰ উপযোগীকৈ প্ৰস্তুত কৰা হৈছে। এই চুক্তিখনে ম্যানমাৰৰ লোকসকলৰ সৈতে উত্তৰ-পূবৰ ৰাজ্যবাসীৰ যোগাযোগ আৰু সম্পৰ্ক বৃদ্ধি কৰিব বুলি আশা কৰা হৈছে। এই চুক্তিয়ে উত্তৰ-পূবৰ অৰ্থনীতিৰো ব্যাপক উন্নয়ণ ঘটাব আৰু ম্যানমাৰৰ সৈতে আমাৰ ভৌগোলিক সম্পৰ্কৰ লাভালাভ আদায় কৰাত অনুমতি দিয়াৰ লগতে বাণিজ্য আৰু অঞ্চলটোৰ লোকসকলৰ মাজত পাৰস্পৰিক সম্পৰ্কৰো উন্নত কৰিব। এই চুক্তিখন সীমান্তৱৰ্তী অঞ্চলত মুক্তভাৱে চাল-চলন কৰা বৃহৎ সংখ্যক জনজাতীয় সমূদায়ৰ পৰম্পৰাগত অধিকাৰৰ ৰক্ষাকবচ হিচাপে পৰিগণিত হ’ব।
জন্মবাৰ্ষিকী উপলক্ষে নানাজী দেশমুখক স্মৰণ প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে জন্মবাৰ্ষিকী উপলক্ষে সমাজ সংস্কাৰক নানাজী দেশমুখক স্মৰণ কৰে। এক বাৰ্তাত প্ৰধানমন্ত্ৰীয়ে কয়, “নানাজী দেশমুখৰ জন্ম বাৰ্ষিকীত তেওঁক স্মৰণ কৰিছো। দেশৰ প্ৰতি তেওঁৰ বিনম্ৰ সেৱা আৰু গ্ৰামোন্নয়নৰ দিশত দিয়া গুৰুত্বৰ বাবে আমি সদায় প্ৰণোদিত হওঁ।”
ৰাছিয়াৰ ৰাষ্ট্ৰপতি ভ্লাডিমিৰ পুটিনৰ ভাৰত ভ্ৰমণৰ সময়ত ভাৰত আৰু ৰাছিয়াৰ মাজত সম্পন্ন হোৱা চুক্তি/বুজাবুজিৰ চুক্তিপত্ৰ বিনিময়ৰ তালিকা

ক্ৰমিক নং. বুজাবুজি চুক্তিপত্ৰ/চুক্তিপত্ৰ/সন্ধিৰ নাম ৰাছিয়া ফেডাৰেছনৰ পৰা বিনিময় কৰা ব্যক্তি ভাৰতৰ পৰা বিনিময় কৰা ব্যক্তি ১ ২০১৯–২০২৩ বৰ্ষৰ বাবে বৈদেশিক পৰিক্ৰমা মন্ত্ৰালয় আৰু এমইএৰ মাজত আলোচনাৰ প্ৰ’ট’ক’ল এইচ.ই. ছাৰ্গে লেভ্ৰ’ভ ৰাছিয়ান ফেডাৰেচনৰ বৈদেশিক পৰিক্ৰমাৰ মন্ত্ৰী শ্ৰীমতী সুষমা স্বৰাজ বৈদেশিক পৰিক্ৰমা মন্ত্ৰী ২ ৰাছিয়ান ফেডাৰেছনৰ অৰ্থনৈতিক বিকাশ মন্ত্ৰালয় আৰু পৰিৱৰ্তিত ভাৰতৰ ৰাষ্ট্ৰীয় প্ৰতিষ্ঠান (নিটি আয়োগ)ৰ মাজত বুজাবুজিৰ চুক্তিপত্ৰ এইচ.ই. মেক্সিম অ’ৰেশ্বকিন, ৰাছিয়ান ফেডাৰেচনৰ অৰ্থনৈতিক বিকাশৰ মন্ত্ৰী ডঃ ৰাজীৱ কুমাৰ ভিচি, নিটি আয়োগ ৩ ভাৰতীয় মহাকাশ গৱেষণা প্ৰতিষ্ঠান (ইছৰ’) আৰু ৰাছিয়াৰ ফেডাৰেল মহাকাশ সংস্থা ‘ROSCOSMOS’ৰ মাজত মহাকাশলৈ মানৱ প্ৰেৰণৰ যৌথ কাৰ্যসূচীৰ বুজাবুজিৰ চুক্তিপত্ৰ ডিমিট্ৰি ৰ’গ’জিন ROSCOMOSৰ সঞ্চালক শ্ৰী বিজয় গোখলে বৈদেশিক সচিব ৪ ভাৰতীয় আৰু ৰাছিয়ান ৰে’লৱেৰ মাজত সহযোগিতাৰ চুক্তিপত্ৰ অ’লেগ বেল’জেৰ’ভ জেএছচি ৰাছিয়ান ৰে’লৱেৰ মুখ্য কাৰ্যবাহী বিষয়া–অধ্যক্ষ শ্ৰী বিজয় গোখলে বৈদেশিক সচিব ৫ পৰমাণু ক্ষেত্ৰত সহযোগিতাৰ ক্ষেত্ৰ প্ৰণয়ন আৰু অগ্ৰাধিকাৰৰ কাৰ্যকৰী পৰিকল্পনা এলেক্সি লিখাচেভ ডিজি, ৰ’ছাটম শ্ৰী কে এন ব্যাস সচিব, ডিএই ৬ ৰাছিয়ান পৰিবহণ মন্ত্ৰালয় আৰু ভাৰতীয় ৰে’লৱেৰ মাজত পৰিবহণ শিক্ষাৰ ক্ষেত্ৰত সহযোগিতাৰ বুজাবুজিৰ চুক্তি পত্ৰ এইচ.ই. নিকোলাই কুডাছেভ, ভাৰতীয় ৰাছিয়ান ফেডাৰেছনৰ ৰাষ্ট্ৰদূত শ্ৰী ডি.বি. ভেংকটেছ ভাৰ্মা ৰাছিয়াত ভাৰতীয় ৰাষ্ট্ৰদূত ৭ ভাৰতৰ নেচনেল স্মল ইণ্ডাষ্ট্ৰীজ কৰ্পৰেচন (এনএছআইচি) আৰু ৰাছিয়ান স্মল এণ্ড মিডিয়াম বিজনেছ কৰ্প’ৰেছন (আৰএছএমবি)ৰ মাজত ক্ষুদ্ৰ, লঘূ আৰু মজলীয়া সংস্থাসমূহৰ সহযোগিতাৰ বুজাবুজিৰ চুক্তি পত্ৰ আলেকজেণ্ডাৰ ব্ৰেভাৰমেন সঞ্চালক প্ৰধান, ৰাছিয়ান স্মল এণ্ড মিডিয়াম বিজনেছ কৰ্প’ৰেছন শ্ৰী ডি.বি. ভেংকটেছ ভাৰ্মা ৰাছিয়াত ভাৰতীয় ৰাষ্ট্ৰদূত ৮ ৰাছিয়ান ডাইৰেক্ট ইনভেষ্টমেণ্ট ফাণ্ড (আৰডিআইএফ); পিজেএছচি ফ’ছ এগ্ৰ’ (ফ’ছ এগ্ৰ’) আৰু ভাৰতীয় পটাছ লিমিটেড (আইপিএল)ৰ মাজত সাৰ খণ্ডত সহযোগিতাৰ চুক্তি কিৰিল ডিমিট্ৰিভ ৰাছিয়ান ডাইৰেক্ট ইনভেষ্টমেণ্ট ফাণ্ডৰ সঞ্চালক প্ৰধান এণ্ড্ৰী গুৰয়েভ, ফ’ছএগ্ৰ’ৰ মুখ্য কাৰ্যবাহী বিষয়া শ্ৰী ডি.বি. ভেংকটেছ ভাৰ্মা ৰাছিয়াত ভাৰতীয় ৰাষ্ট্ৰদূত